4A.7. Word my sondes vergewe as ek hulle bely? - 1 Joh 1:5-10 - My Book of Life Project
4A.7. Word my sondes vergewe as ek hulle bely? – 1 Joh 1:5-10
Word my sondes vergewe en gaan ek hemel toe as ek hulle bely aan Jesus?
5 Dít is nou die boodskap wat ons by Hom gehoor het en aan julle verkondig: God is lig, en daar is geen duisternis in Hom nie. 6 As ons beweer dat ons aan Hom deel het, en ons lewe in die duisternis, lieg ons en handel ons nie volgens die waarheid nie. 7 Maar as ons in die lig lewe soos Hy in die lig is, het ons met mekaar deel aan dieselfde gemeenskap en reinig die bloed van Jesus, sy Seun, ons van elke sonde. 8 As ons beweer dat ons nie sonde het nie, bedrieg ons onsself en is die waarheid nie in ons nie. 9 Maar as ons ons sondes bely – Hy is getrou en regverdig, Hy vergewe ons ons sondes en reinig ons van alle ongeregtigheid. 10 As ons beweer dat ons nie gesondig het nie, maak ons Hom tot leuenaar en is sy woord nie in ons nie - 1 Joh 1:5-10
Is dit waar dat as ek my sondes bely dat Jesus dit sal vergewe as ek daaroor bid?
Seer sekerlik is dit wat die Bybel se.
Dit is tog wat vers 9 se!
Die vraag eintlik hier is; is hierdie vers gemik op Christene of Heidene, iemand want nog nie 'n Christen geword het nie?
Hierdie is 'n vers wat aan Christene geskryf is.
In vers 6 se hy dat hulle alreeds deel het aan Jesus, dit beteken hulle is Christene. Hy maak die onderskeid; dat hulle alreeds deel het aan hom maar hulle besluit om in die duisternis te lewe in plaas van die lig en die rede daarvoor is omdat hulle nie hulle sondes bely nie.
So as ons ons sondes bely, dan lewe ons in die lig soos God wil he ons moet doen volgens vers 7.
In vers 8, as jy 'n nie Christen is dan sal jy mos nie beweer jy het nie sonde nie, jy is reeds bewus van al jou sondes as jy tot God kom en soek daai vergifnis wat Jesus bied vir jou sondes.
So hierdie vers 9 wys vir ons dat ons ons sondes op 'n gereelde basis moet bely nie net aan God nie maar aan mekaar (Jak 5:16) soos ons voorheen bespreek het.. Dit is soos om jou tande te borsel in die oggend en die aand, of om te bad gereeld. As mens nie gereeld tande borsel of bad nie dan begin mens stink. Selfde geestelik.
So om hierdie vers te probeer te gebruik uit konteks vir nie Christene is nie Bybels nie.
Hoekom wil ons hierdie vers van toepassing maak op Nie Christene?
Wel dit kan tradisie wees want ons het al vir jare dat die dominee ons vorentoe roep om 'n geestelike toewyding te maak en vra of ons 'n verhouding met God wil he en dan die sondaars gebed te bid. Dit omsluit as jy jou hart vir die Here gee. Ons weet God haat tradisies wat nie in lyn is met Sy Woord nie, want dit laat mense verniet God dien en kerk toe gaan want hulle word op die ou einde nie gered en gaan nie hemel toe nie.
Dit is interessant om te weet dat die "altar call" eers in die 1830's begin in Amerika.
Mense het die "altar call" ook verwar met die weergeboorte soos ons gister bespreek het. So dit gee mense 'n valse sekuriteit van hulle redding.
Ek het al ouens op die TV gesien wat mense vra na 'n baie emosionele diens of aan die skerm te vat en hulle hulle harte vir die Here te gee deur jammer te se vir hulle sondes en hulle toewyding beloof aan Jesus.
Dit kom sekerlik van Petrus se eerste preek af nadat die Heilige Gees uitgestort is en die mense in tale begin spreek het. "40 Met nog baie ander woorde het Petrus getuig en hulle aangespoor: "Laat julle red tussen hierdie ontaarde mense uit." 41 Dié wat sy woorde aangeneem het, is gedoop, en omtrent drie duisend mense is op daardie dag by die getal van die gelowiges gevoeg." (Hand 2:40-41). Ek dink mense volg nog die aanneem gedeelte maar het die doop weggegooi want hulle is kleingedoop.
Petrus se dat as mens bekeer en gedoop word (Hand 2:38) dat mens gered word. Hy se "Laat julle red tussen hierdie ontaarde mense (nie Christene) uit." (vers 40). So die wat Petrus se boodskap aangeneem het (vers 38), om te bekeer en gedoop is (vers 41). Hy se ook dat die wat bekeer en gedoop is by die getal van gelowiges gevoeg is; die feit dat hulle gelowig geword het deur te bekeer en gedoop te word.
So jou sonde word nie vergewe nie as jy 'n Nie Christen is en jy bid 'n gebed sodat jou sondes vergewe moet word, dit is bedoel vir mense wat alreeds Christene is.
Ons het alreeds gister gesien dat jou sondes vergewe word as jy bekeer en jouself laat doop, vir die vergifnis van jou sonde en dat jy die inwonende Heilige Gees kan ontvang. (Hand 2:38)
More kyk ons na – Kan die deur na my hart oopmaak vir Jesus en sodoende gered word en hemel toe gaan? – Openbaring 3:14-20